Ижь-ижьыж лъандэрэ
Урысей Федерацэм и Правительствэм и УнафэщIым и къуэдзэ —
УФ-м и Президентым и полномочнэ лIыкIуэу Кавказ Ищхъэрэ федеральнэ
округым щыIэ Хлопонин Александр ЦIыхубзхэм я дунейпсо махуэм и
щIыхькIэ щIыналъэм и
бзылъхугъэхэм зэрызахуигъазэр
ЦIыхубз лъапIэхэ!
Си гуапэу сынывохъуэхъу фи гуфIэгъуэмкIэ, ЦIыхубзхэм я дунейпсо махуэмкIэ!
Ижь-ижьыж лъандэрэ урысей цIыхубзхэр адрейхэм къахощ я хьэл-щэн хэхахэмкIэ. Фэ фщыщ дэтхэнэ зыми хэлъщ жыджэрагъри, гу къабзагъэри, нэхъыщхьэращи, фыкъулейщ мыкIуэщIыж лъагъуныгъэкIэ — фи унагъуэхэм, фи IэщIагъэм, фи щIыналъэм, фи къэралым фарихуэупсэу. А лъагъуныгъэр къаруушхуэщ, ди зэхуэдэ ехъулIэныгъэхэм лъабжьэ яхуэхъуу, лъэпкъ куэду зэхэт ди жылагъуэм и зэкъуэтыныгъэр нэхъри игъэбыдэу.
ЦIыхубзым и акъылыфIагъым псом хуэмыдэу мыхьэнэшхуэ щиIэщ мыбдеж, Кавказ Ищхъэрэм. Кавказ бзылъхугъэхэр Iуэхум зэпэшэчауэ зэрыбгъэдыхьэр куэдкIэ сэбэп хуэхъуащ ди тхыдэм и лъэхъэнэ нэхъ гугъу дыдэхэм дыкъикIыу, зэпIэзэрытыныгъэмрэ мамырыгъэмрэ щIыналъэм хъума зэрыщыхъуам. ИкIи федеральнэ округым хыхьэ щIыналъэхэм щекIуэкI зэхъуэкIыныгъэфIхэм цIыхубзхэм хэлъхьэныгъэшхуэ зэрыхуащIыр нэрылъагъущ.
Си гум къыбгъэдэкIыу сынывохъуэхъу фIы къывэхъулIэну, зэIузэпэщыгъэ фиIэну, фи унагъуэхэм насып илъыну, фи псэхэр зыгъэхуэбэн гуапагъэ фыщымыщIэну.
ПщIэ къыфхуэзыщI
ХЛОПОНИН Александр.
